My tienerwens – toortsie.com
Desember 26, 2017 Desember 27, 2017 ~ Toortsie
As tiener was ek absoluut verlief op Johann Strauss se musiek, die Walskoning van Wenen. Ek het sy musiek geken, geluister, gespeel, gesing. Ek het Die Fliedermaus gaan kyk in die destydse Nico Malan Teater in Kaapstad. Ek het sy lewensverhaal verslind.
My tienerwens? Om eendag in Wenen by die Weense Operahuis te kom. Wenen se musiek het my nog altyd getrek en die Weense Filharmoniese Orkes het nog altyd ‘n spesiale plekkie in my hart.
Nooit het ek gedink dat daardie droom verwesenlik sou word nie. As volwassene was dit nie meer so ‘n groot droom dat ek spesiaal Wenen toe sou gaan nie en die wêreld is so groot met so baie plekke om te besoek.
Maar God het geweet van hierdie wens wat diep in my hart gebêre is! En Hy het nie vergeet nie.
Iewers in 2017, 40 jaar later, kom ‘n Wit Kersfees ter sprake. Ons besluit om op ‘n georganiseerde toer te gaan. En raai wat? Wenen is op die lys! Slegs een aand in Wenen, en ons arriveer ná donker, maar daar is genoeg tyd om by die Weense Operahuis verby te stap. Ons soek die ou meesters op in die Musiekhuis en ons harte roer van lekkerte en respek. Ons ‘dirigeer’ selfs die Weense Filharmoniese Orkes.
Wenen! So dankbaar! So kosbaar dat ek dit met my man en musiekkinders kon deel.
Posted in Reis-ervarings	Wenen
Next ›Prag en praal in Praag
15 thoughts on “My tienerwens”
Desember 27, 2017 om 7:42 vm
Dit is beslis n GROOT spesiaal om in Wenen te wees en by die Operahuis te kon verby loop. Wys jou dat daar tog aan jou gedink word! My skoondogter wou Liptzaners graag sien en kon dit beleef toe hul 2 jaar terug daar was.
Desember 27, 2017 om 8:02 vm
Die wonder vir my daarin is, dat dit ‘toevallig’ op die toerplan as. Ek het nie Wenen as bestemming opgesit nie.
Desember 28, 2017 om 8:45 vm
Nog meer wonderlik as mens dit so kan noem. Awesome
Desember 28, 2017 om 5:07 nm
Desember 27, 2017 om 9:11 vm
“Goedheid en guns”
Desember 27, 2017 om 9:32 vm
Dis nou omtrent spesiaal. So bly vir jou.
Desember 27, 2017 om 6:33 nm
Desember 27, 2017 om 4:31 nm
Ek was vandag in Wenen en het by die operahuis verby gestap 😀😀😀😀 Ek dink ek hardloop nou ‘n dag agter julle… maar sal julle seker inhaal. Bly jy kon dit beleef Toorts!!!
Desember 27, 2017 om 6:34 nm
Was dit vir jou ook so mooi? Jy was seker bevoorreg om binnetoe ook te gaan?
Desember 27, 2017 om 7:56 nm
Ongelukkig nie. Lyk my nie hulle laat videos in die binnekant toe nie.
Desember 27, 2017 om 4:33 nm
Ek is bly jou spesiale wens het waar geword.
Desember 27, 2017 om 6:36 nm
Ek ook! Ek het vergeet, daar het nog ‘n wens vanso 22 jaar gelede waar geqord: Om vir my kinders die sneeuberge te kan gaan wys. Ons was wel al by Golden Gate terwyl daar sneeu was.
Desember 27, 2017 om 6:49 nm
Saam met jou bly.
Desember 27, 2017 om 6:50 nm
Desember 28, 2017 om 11:25 nm
Ik ga bij mij ook afgelopen jaar veel naar klassieke muziek toe. En luister veel naar klassiek op de radio. Echt heerlijk. Veel plezier in Europa. Daar woon ik. haha